แม่เป็นฝีที่ตับ ได้รับยาฆ่าเชื้อ แต่มีน้ำน้ำลายแบบฟองๆต้องบ้วนตลอด เกิดจากอะไรค่ะ
สวัสดีค่ะ การมีน้ำลายเป็นฟองออกมาทำให้ต้องบ้วนตลอด อาจจะเกิดจากการกลืนที่เสียไป ทำให้น้ำลายคั่งอยู่ตลอด ซึ่งการกลืนที่เสียไปอาจเกิดจากการมีโรคทางระบบประสาทต่างๆ เช่น โรคหลอดเลือดในสมอง โรคพาร์กินสัน โรคกล้ามเนื้ออ่อนแรงชนิดเอแอลเอส เป็นต้น สาเหตุอื่นๆเช่นโรคกรดไหลย้อน การติดเชื้อในช่องปากเช่นมีแผลในปากหรือการอักเสบในช่องปาก มีฝีหนองตามเนื้อเยื่อช่องปากและลำคอ โรคตับ โรคตับอ่อนอักเสบก็ทำให้มีอาการดังกล่าวได้เช่นกันเบื้องต้นแนะนำการใช้ผ้าสะอาดเช็ดทำความสะอาดให้แม่ ให้รับประทานอาหารอ่อนๆและสุกสะอาด ฉีดยาฆ่าเชื้อหรือกินยาฆ่าเชื้อตามที่แพทย์สั่งให้ครบ หากเกี่ยวกับภาวะฝีในตับ เมื่อรักษาเรื่องฝีในตับหายแล้ว อาการก็จะค่อยๆดีขึ้นได้ค่ะ หากมีอาการต่อเนื่องเรื้อรัง ควรแจ้งให้แพทย์ทราบเพื่อหาสาเหตุอื่นๆดังกล่าวไป